Lægerne arbejder på at finde ud af, hvorfor en 58-årig kvinde stadig er bevidstløs efter hun kørte galt på en glat Halsvej ved Gandrup i går eftermiddags.

Efter sigende skulle der ikke være kommet skader på hendes hoved, så det er uvist, hvorfor hun er bevidstløs. Det var en falckmand, der fandt hende bevidstløs i bilen, der var rullet rundt, så den lå på taget. Det er uvist, hvor lang tid hun har hængt på hovedet i bilen, før hjælpen kom frem.